
Με αφορμή δεκάδες ερωτήματα, που τίθενται αναφορικά με την προκήρυξη 3ΕΑ/2019 για την πρόσληψη εκπαιδευτικών Ειδικής Αγωγής και Εκπαίδευσης και το ζήτημα, που έχει ανακύψει με την μη πληρωμή των παραβόλων εκ μέρους πολλών υποψηφίων, θα ήθελα να θέσω υπόψη σας τα κάτωθι:

 
1] Σύμφωνα με την νομολογία του Συμβουλίου της Επικρατείας, το Α.Σ.Ε.Π. μπορεί να λάβει υπόψη του δικαιολογητικά τα οποία δεν θεωρούνται νέα, αλλά αποτελούν συμπλήρωση των ήδη υφιστάμενων δικαιολογητικών και η ύπαρξή τους συνέχεται με τα ήδη υποβληθέντα.  Με βάση την κατεύθυνση αυτή της νομολογίας, δύναται να ξεπεραστεί το θέμα της μη εμπρόθεσμης πληρωμής του παραβόλου, εφόσον αυτό εξοφληθεί και το Α.Σ.Ε.Π. υιοθετήσει την εν λόγω ερμηνεία.

2] Με βάση τα ανωτέρω, εφόσον γίνουν δεκτά από το Α.Σ.Ε.Π., επιβάλλεται η υποβολή ενστάσεως, σχέδιο του οποίου και ετοιμάζω για λογαριασμό της Δ.Ο.Ε., αφού πρώτα γίνει η πληρωμή του ήδη υφιστάμενου παραβόλου, που είχε συνυποβληθεί με την υποψηφιότητα.  

3] Λοιπά θέματα, που σχετίζονται με υποψηφίους, που ομοίως αποκλείστηκαν ή απώλεσαν αριθμό μορίων, αντιμετωπίζονται ομοίως στο σχέδιο ενστάσεως, που καταρτίζω και παρακαλώ να τεθούν υπόψη μου, για να συμπεριληφθούν στο κείμενο. 

Παραμένω στη διάθεσή σας για κάθε διευκρίνιση.


Με εκτίμηση,


Μαρία Μαγδαληνή Τσίπρα


Δικηγόρος
